b'\n_START_ARTICLE_\nVodnjak\n_START_PARAGRAPH_\nVodnjak ali studenec je naprava, lahko z zgradbo, za pridobivanje pitne vode iz talnice (vodne \xc5\xbeile). Poseben tip vodnjakov so cisterne. Za dviganje vode na povr\xc5\xa1ino se ali so se uporabljali razli\xc4\x8dni pripomo\xc4\x8dki, vedro, ro\xc4\x8dne \xc4\x8drpalke, elektri\xc4\x8dne potopne \xc4\x8drpalke in tudi naravni pripomo\xc4\x8dki, tako imenovani teko\xc4\x8di vodnjak.\n_START_SECTION_\nZgodovina\n_START_PARAGRAPH_\nNajstarej\xc5\xa1i najdeni vodnjaki izhajajo iz za\xc4\x8detka kamene dobe (10. in 9. stoletja pr. n. \xc5\xa1t.), bili so odkriti na Cipru vklesani v apnenec. Danes v morju le\xc5\xbee\xc4\x8di vodnjak v Atlit Yam (Izrael) izhaja iz 6. stoletja pr. n. \xc5\xa1t. Prvi vodnjaki v srednji Evropi so bili zgrajeni v 5. in 6. stol. pred n. \xc5\xa1t. (zgodnji neolitik), bili so za\xc5\xa1\xc4\x8diteni z lesenim okvirjem iz hrastovine. Poznej\xc5\xa1i vodnjaki zgrajeni v 2. stoletju pred n. \xc5\xa1t. (pozni neolitik) so imeli pleten okvir za za\xc5\xa1\xc4\x8dito vode.\n_START_SECTION_\nVrste vodnjakov\n_START_PARAGRAPH_\nTeko\xc4\x8di vodnjak deluje s pomo\xc4\x8djo vi\xc5\xa1inske razlike, pri tem na\xc4\x8dinu vodnjaka se zgradi zbirali\xc5\xa1\xc4\x8de vode v vi\xc5\xa1jem predelu in te\xc4\x8de po cevi do ni\xc5\xbeje le\xc5\xbee\xc4\x8dega vodnjaka. Pri teko\xc4\x8dem vodnjaku te\xc4\x8de voda neprenehoma tako da mehansko \xc4\x8drpanje ni potrebno, po navadi je postavljeno pri teko\xc4\x8dem vodnjaku kamnito korito, lahko leseno korito za napajanje goveda ali pranje perila._NEWLINE_Vle\xc4\x8dni vodnjak je v zemljo ali kamen skopana, vklesana (v novej\xc5\xa1em \xc4\x8dasu zvrtana) navpi\xc4\x8dna odprtina, ki je obzidana s kamnom, ali betonirana. Vle\xc4\x8dne vodnjake so \xc5\xbee v zgodnjem neolitiku (Ciper) gradili, prvotni rovi v zemeljska tla so bili zavarovani z lesom proti sesutju. Tak\xc5\xa1ne zgradbe so olaj\xc5\xa1ale pridobivanje pitne vode za ljudi in za napajanje \xc5\xbeivali. Poznani primer so vodnjaki Puszta (\xc5\xa1aduf), kateri so \xc5\xa1e danes v stepskih predelih Evrazije v uporabi._NEWLINE_Okrasni vodnjak so vodnjaki, ki so postavljeni na javnih prostorih, na trgih ali v parkih mest in ve\xc4\x8djih krajev. Preden je pri\xc5\xa1el vodovod v vsako hi\xc5\xa1o, so bili javni vodnjaki zbirali\xc5\xa1\xc4\x8de ljudi, ko so prihajali po pitno vodo, predvsem pa \xc5\xbeenske pri pranju perila. Ve\xc4\x8dina zgodovinskih ali likovno posebej okra\xc5\xa1enih vodnjakov je danes za\xc5\xa1\xc4\x8ditenih in veljajo kot zanimivost kraja. Tako so vodnjaki \xc5\xa1e danes privla\xc4\x8dne to\xc4\x8dke. Vodnjake so kot znak mo\xc4\x8di graditelja \xc5\xbee v antiki in tudi v srednjem veku ter od renesanse dalje gradili tako, da so bili umetelno grajeni ali okra\xc5\xa1eni. Tako je bil na primer vodnjak Fontana di Trevi v Rimu zgrajen in podarjen me\xc5\xa1\xc4\x8danom od pape\xc5\xbea Nikolaja V. Najbolj znan vodnjak v Sloveniji je Robbov vodnjak v Ljubljani.'